Binaklay

Ti binaklay ti tao ket ti naka-pigment a paset ti suso iti aglawlaw ti mungay. Iti sapasap, ti maysa a binaklay ket maysa a bassit a nagtimbukel a kalawa iti bagi nga addaan iti naiduma a histolohia ngem ti aglawlaw a tisyu, wenno dadduma a bassit a nagtimbukel a kalawa a kas iti nakapudot a paset ti kudil.

Ti nataenganen a kabaian nga mungay ti tao ket addaan iti sumagmamano a babassit a paglukat, a naurnos a radial iti aglawlaw ti murdong dagiti pagayusan a lactiferous, a sadiay mairuar ti gatas kabayatan ti laktansia.

 Maris 
Mabalin ti sumagmamano a maris (derosas – nalabaga – kayumanggi – nangisit a kayumanggi – dandani nangisit). Nupay kasta, nalaklaka a nabessag dayta kadagiti tattao nga addaan iti nalawlawag a kudil, ken naun-uneg kadagiti tattao nga addaan iti naun-uneg a kudil. Ti gapu no apay nga agduduma ti maris ket nalabit tapno ad-adda a makita iti maladaga ti kalawa ti mungay.

 Kadakkel ken sukog 
Agdudumay met unay ti kadakkel ken sukog dagiti binaklay ken dagiti mungay. Dagiti binaklay dagiti babbai ket kadawyan a dakdakkel ngem kadagiti lallaki ken dagiti babbalasang a di pay dimmakkel. Gagangay a sirkulo dagitoy, ngem dagiti binaklay ti adu a babbai ket dadakkel nga ellipse.

Ti promedio a diametro dagiti binaklay ti kalakian ket agarup 28.0 mm. Dagiti babbai a nataenganen iti sekso ket addaan iti promedio a 38.1 mm, ngem dagiti kadakkel ket mabalin a nasurok a 100 mm. Para iti maysa a babai nga agpaspasuso, wenno addaan iti dakkel unay a suso, mabalinda a dakdakkel pay.

Ti pagrebbengan ti espesial a dermis ti binaklay ket panangsalaknib ti kadawyan a kudil ti suso manipud iti panaguksob, panagrakrak, ken panagpungtot. No dadduma, mangdangran dagiti maladaga iti mungay ken binaklay babaen ti panangiggem.

Maibatay iti eskala ni Tanner ti pisikal a panagrang-ay ti babai, dumakkel dagiti binaklay bayat ti stage 3, ngem awan ti panagsinada. Bayat ti stage 4, agpangato ti binaklay ken mungay iti ngatuen ti suso ket mangporma kadagiti segundario a bunton. Iti stage 5, naan-anayen a dimmakkel dagiti suso. Yantangay a nagresulta daytoy iti panagpababa ti binaklay, mabalin a dumanon ti mungay iti bassit a nangatngato ngem iti sikigan ti suso.

Ti panagsikog ket mabalin a mangpataud iti panagpadakkel ti tisyu ti binaklay ken dagiti glandula ni Montgomery.

 Dagiti mekanoreseptor 
Mangparegta ti panangpasuso ti maladaga iti pannakaadaptar dagiti mekanoreseptor a napusek iti aglawlaw ti rehion ti binaklay.

 Dagiti sakit 
Ti sakit ni Paget ti suso ket maysa a dakes a sakit a mabalin nga agparang a kasla dermatitis, nga addaan dagiti balbaliw ti kudil a mangapektar iti binaklay ken mungay.

 Kitaen pay 


 Dagiti reperensia 

 Dagiti akinruar a silpo 


Kategoria:Suso